LIII.  Bona et immunitates ecclesiae Gerboredensis confirmat.   (Laterani, Mart. 14.) ][LOUVET,  Antiquités du Beauvoisis,  I, 665.]
Author: Anastasius IV

ANASTASIUS episcopus, servus servorum Dei, dilectis filiis EUSTACHIO decano ecclesiae Gerboredi ejusque denique fratribus tam praesentibus quam futuris canonice substituendis, in perpetuum.

Quoties illud a nobis petitur quod religioni et honestati convenire dignoscitur, animo nos decet libenti concedere, et petentium desideriis congruum impertiri consensum. Quapropter, dilecti filii, vestris postulationibus clementer annuimus et praefatam ecclesiam in qua divino mancipati estis obsequio sub beati Petri et nostra protectione suscipimus et praesenti scripto communimus: statuentes ut quascunque possessiones, quaecunque bona eadem inpraesentiarum juste et canonice possidet, aut in futurum concessione pontificum, largitione regum et principum, oblatione fidelium, aut aliis justis modis, patiente Domino, poterit adipisci firma vobis et successoribus vestris illibata permaneant. In quibus haec . . . . . duximus exprimenda vocabulis. Ecclesiam de Rotengio cum decima magna et minuta et omnibus appendiciis ejus, medietatem decimae de Collignie, decimam de Tilleto, tertiam partem decimae de S. Donysii curte, ecclesias de Vuabesio, de capella, de Sullies, de S. Samsone, et de S. Audoeno; justitiam quam habetis apud Sonions et apud . . . . . et villam quae dicitur Ons apud Senentes et apud Wuardes. In villa Bray et apud Curteum decimam quoque conductus, pedagii transitus apud Gerboredum et Sonions et Ons, et fossas terrarum in suburbiis. Praeter haec libertatem illam quam bonae memoriae Guido quondam Belvacensis episcopus, canonicis vobis et ecclesiae vestrae concessit et scripti sui pagina confirmavit, et ne a statu suo temerario alicujus incursu et progressu temporis discedatur, auctoritate apostolica confirmamus. Praesenti etiam decreto statuimus ne ullus habeat in ecclesia vestra praebendam nisi qui ei per suam praesentiam voluerit deservire. Capellanum itidem vice domini qui pro tempore fuerit ab officio capellani omnino non destiterit; capellaniam autem et praebendam ecclesiae vestrae simul cum capellania illa prohibemus habere. Decernimus praeterea et auctoritate apostolica confirmamus, interdicimus ut praebendae vestrae non dividantur, sed in sua omni integritate permaneant. Decernimus autem ut nulli omnino hominum liceat supradictam ecclesiam temere perturbare aut ejus possessiones auferre, vel ablatas retinere, minuere seu aliquibus vexationibus fatigare, sed omnia integra conserventur eorum, pro quorum gubernatione et institutione concessa sunt, usibus omnimodis profutura. Prohibemus autem ut nullus audeat unquam ecclesiae vestrae aut ipsius capellis novas et indebitas exactiones imponere, vel personas vestras aliquibus illicitis perceptionibus et servitutibus aggravare, salva nimirum dioecesani canonica justitia. Ad indicium autem perceptae hujus ab Ecclesia Romana protectionis unum bisantium nobis et successoribus nostris singulis annis persolvetis. Si qua autem etc. Ego Anastasius catholicae Ecclesiae episcopus. Ego Hicmarus Tusculanus episcopus. Ego Hugo Ostiensis episcopus. Ego Greg. presbyter cardinalis tit. Ecclesiae Salvatoris. Ego Hubaldus presb. card tit. Ecclesiae Praxedis. Ego Manfredus presb. card. tit. Sanctae Firminae. Ego Ausbertus presb. card. tit. Sanctae Anastasiae. Ego Octavianus presb. card. tit. Sanctae . . . . . . Ego Otto diaconus cardinalis S. Georgii ad Velum Aureum. Ego Rodulfus diac. card. tit. S. Luciae . . . . . Ego Guido diac. card. tit. S. Mariae in Portion . . . . . Ego Oddo diaconus cardinalis tit. Sancti Nicolai . . . Ego Astaldus presb. card. tit. S. Priscae. Ego Joannes presbyt. card. tit. Fratrum . . . . . Datum Laterani per manum Rolandi, sanctae Romanae Ecclesiae presbyteri cardinalis et cancellarii, II Idus Martii, indictione II, Incarnationis Dominicae anno 1155, pontificatus vero domini Anastasii papae IV, anno primo.